**BORNHOLMSKE DRAGONER**



1. **REFERAT – BESTYRELSESMØDE – 2017**

**TID:** Lørdag den 14. januar 2017 – kl. 08.30

**STED:** Almegårds Kaserne, bygning 32, (Cafeteria Nord)

**DELTAG.:** Per A. Nielsen – FM

 Jens P. Christoffersson – NF/KS

 Chr. U. Essemann- Beck – SE

 Kurt Munch – KM

 Ole Holm – OH – Afbud

 Ole Larsen – OL

 Sven Holm Jensen – SHJ

**DAGSORDEN:**

1. **Godkendelse af dagsorden**

Godkendt.

1. **Opfølgning af referat fra sidste møde**

Ingen direkte opfølgning.

1. **Orientering fra Formanden/Næstformanden**

NF redegjorde kort omkring den økonomiske situation, og at der blandt andet blev brugt en del midler til rejser i forbindelse med afholdelse af bestyrelsesmøder på Bornholm.

Derfor gik forslaget på, sammen med de Bestyrelsesinfo der fremsendes, at det fremadrettet, og med fordel kunne overvejes, at afholde nogle af møderne via Skype, og derved kunne møderne måske også blive lidt kortere.

Det blev besluttet, at hver især skulle ”tjekke” sin pc for denne mulighed, og at OH, KM og NF vil afprøve denne mødeform, og komme med en tilbagemelding til bestyrelsen.

1. **Orientering fra Kassereren**

KS gennemgik kort det af revisorerne godkendte regnskab.

Der er et indestående i bank på ca. 19.000 kr., hvoraf der skal betales en kølerreparation, øvrige reservedele, samt afviklingen af Generalforsamlingen.

Top pakningerne til de to motorer blev ca. 1.000 kr. billigere grundet den svenske kurs.

KS gennemgik det omdelte Budget 2017, som har en del udfordringer i forhold til svarene på de ansøgte fonde, og de lånebeviser der er udfærdiget til 3 medlemmer.

1. **Orientering fra IT-ansvarlige**

KM orienterede om Hjemmesiden, og den vil i sin nuværende form kræve en ekstra årlig udgift på ca. 500 kr. i forhold til det relativt høje antal side.

Der var imidlertid enighed om, at den nuværende form skal bibeholdes, da siden er opbygget på en praktisk og let overskuelig måde, hvilket også er bemærket og kommenteret fra flere sider uden for foreningen.

1. **Evaluering af afholdte arrangementer**

Ingen afholdte arrangementer siden sidste møde.

1. **Kommende arrangementer**

NF gennemgik kort den omdelte ”huskeliste/arbejdsfordeling” til Generalforsamling og Dragonfest.

1. **Gensidig orientering fra bestyrelsesmedlemmerne**

FM orienterede kort om processen i renoveringsarbejdet på M24, suppleret af korte bemærkninger fra NF – der er lidt vej endnu, før vi er i mål.

NF fortalte om vigtigheden af at få gennemført omskolingsuddannelse af nogle interesserede personer.

Emnet har tidligere været på dagsordenen, og det bliver den nye bestyrelses opgave, at komme videre med dette arbejde.

KM gennemgik kort programmet for turen til sjælland 20. – 21. maj 2017, og som senere vil blive omtalt på Generalforsamlingen.

Der er lidt udfordringer med at få mad på Antvorskov Kaserne – KFUM Soldaterhjemmet blev også sat i spil som en mulighed – KM arbejder videre med sagen.

SE fortalte lidt om aktiviteterne på Forsvarsmuseet – Flagmasten der står for udskiftning – de nye varmepumper – kalkning af Kastellet – vedtægtsændringer på førstkommende generalforsamling omkring deltagelse af personer fra andre foreninger i bestyrelsen.

1. **Næste møde**

Aftales på det konstituerende møde efter Generalforsamlingen.

1. **Eventuelt**

NF overrakte en lille gave til den afgående SE, som tak for indsatsen i bestyrelsen.

Jens P. Christoffersson

referent/næstformand/kasserer